
EDITORYAL 


Rebolusyonaryo nga Arte kag Literatura 
sa Tunga sang Determinado nga Pagsulong 
sang Armado nga Paghimakas 


MALIPAYON NAMON NGA GINAPAABOT ANG LAIN NAMAN 
nga edisyon sang ISPADING, ang rehiyunal nga dyornal pangkultura sang 
rebolusyonaryo nga kahublagan sa isla sang Negros. 


Nangin mahinangkaton ang dalagan sang rebolusyonaryong paghimakas 
sa Isla humalin nga nangin isa ini sa pungsodnon nga prayoridad sang 
kontrarebolusyonaryo nga gera sang rehimen US-Duterte sadtong 2019. 


ISPADING 9 


Sa desperado nga pagtinguha nga wasakon ang rebolusyonaryo nga 
kahublagan sa bilog nga pungsod, padayon nga nagpanghalit kag nagtuga sang 
grabe nga kabudlayan kag pag-antus sa pumuluyo kag rebolusyonaryo nga 
pwersa sa Isla ang brutal nga terorismo sang rehimen US-Duterte. Ginpalala pa 
ini sa nagpadayon nga kapalpakan sa pagsabat sang reaksyunaryo nga gobyerno 
sa pandemyang Covid kag ka-inutil sa pagbulig bangon sa pumuluyo halin sa 
kalamidad nga superbagyo nga Odette. Bisan pa man, nahim-os ang ini nga 
edisyon nga puno sang inagihan sang mga kadalag-an kag mga leksyon sa 
mga kahinaan kag kapaslawan agud padayon nga pamunoan ang pumuluyo sa 
mga rebolusyonaryo nga paninguha nga tapuson ang pasista nga tiraniya sang 
rehimen US-Duterte. 


Ang ISPADING 2022, paagi sa mga gintipon sini nga mga binalaybay, 
sugilanon, ambahanon, liham kag drowing sang mga kaupod matalom nga 
naglaragway sa makalolooy nga kahimtangan sang pumuluyo sa ila naaguman 
nga nagkagrabe nga pag-antus kag nagalala nga kapigaduhon labina ang mayorya 
nga mangunguma, mamumugon sa uma kag mamumugon sa mga sentrales nga 
nagabug-os sa kadam-an sang pumuluyong Negrosanon. Kahalimbawa diri 
ang binalaybay nga Balhas kag Kalamay, Covid 19 kag sa mga ambahanon nga 
Obrero sa Asyenda kag Krus nga Tubo. 


Bisan sa wala pagtahaw nga paghunos kag paghakyaw sang espada sang 
terorismo kag pasismo sang estadong US-Duterte, sa baylo nga maglingkang 
kag magkahadlok ang pumuluyong pigos kag ginahimuslan nga Negrosanon, 
ginpakita sini ang naga-indakal nga kaisog kag kinaalam nga nagapanalaytay 
sang kaugatan sini, mabaganihan nga dugo nga ginpanubli halin pa ni Datu 
Manabog kag Papa Isio. 


Sa tunga sang malaparan nga pagpang-ipit, pagpamatay kag pagpanglagas, 
nalunsar ang mga lain-lain tipo sang hilikuton konsolidasyon, isa sini ginpahayag 
sa binalaybay nga Konsolidasyon. Samtang ginpakita sang pinalangga naton nga 
mga Pulang hangaway sang Bagong Hukbong Bayan ang wala pagkapalong 
nga determinasyon sa padayon nga pagpatuman sa iya mga integrado nga 
hilikuton, kahalimbawa sa ginpahayag sang binalaybay nga Pulang Hangaway 
kag Pangatang, Pangatake! Nakalunsar man sang lain-lain nga tipo sang 
kampanyang masa kag kontra-pyudal nga mga paghimakas nga nagapalanog sa 
padayon nga singgitan sang pumuluyong Negrosanon nga Duta nga Ulumhan, 
Indi Lulubngan pareho sa mga ambahanon nga ini. 

Athag man nga ginasaysay sa sugilanon nga Masa kag Rebolusyon ang 
pagtindog sang masa sa tunga sang pagpamahug kag pagpamatay sang kaaway 
sa ila. Napamatud-an na ini sa kasaysayan sang paghimakas nga ang taktika 
nga ini mangin paslaw kag sa baylo, mangin pa-amak pa sa naga-ibwal nga 
pagtindog kag pagsukol sang masa. Anoman kahadlok ang pumuluyo, ang 
kagutom kag inhustisya amo ang magatulod sa ila sa pag-usoy sa husto nga 
banas sang rebolusyon. 


Nagahatag inspirasyon kag dugang kabakud ang mga bantugon naton 
nga rebolusyonaryong artista, manunulat kag hangaway nanday Roger Felix 
Salditos (Mayamor/Maya Daniel) kag Kerima Lorena Tariman (Ka Ella) 
paagi sa ila mga binalaybay pareho sang Diri Ako Magpalig-on Sa Kaumban, 
Ang Mga Pusil Sang Pulang Hangaway Nagahambal, Tulun-an sa Ekonomiya 
Pangpulitika, kag Pagtuon sa Oras. Samtang nagapahayag sa mga basehan sang 
aton nga rebolusyonaryo nga optimismo ang binalaybay nga Dugmokon ang 
Rebolusyon? ni Jose Maria Sison. 


Mas taas ang halintang sang paghiliusa, determinasyon kag kapursigido 
subong sang Partido Komunista, BHB, kag tanan nga rebolusyonaryong pwersa 
sa rehiyon kahalimbawa sa ginsaysay sa Liham ni Ka Asam kay Ka Ina. Wala 
sang makapugong bisan ang kamatayon kahalimbawa man ang espiritu sang 
mga martir sa rebolusyon nga ginpahayag sa ambahanon nga Kamo ang mga 
Martir" kag binalaybay nga Walay Kamatayon. 


Gani, ginapangabay namon nga agud makahatag ang ISPADING 2022 
sang dugang nga inspirasyon, kapagsik kag kahayagan sa mga nagkalatabo 
sa aton panahon subong, gamiton ini nga materyal sa mga kultural nga 
palagwaon, pangpulitika nga pagtuon, paghanas sa literasiya, pulong-masa, kag 
propaganda nga igalunsar sa hanay sang masa kag kaupod. Handa man gyapon 
ang ISPADING sa pagbaton sang inyo mga komentaryo kag panugyan para sa 
dugang nga pagpauswag sa sini nga paninguha. 


Handa hasta san-o ang bilog nga rebolusyonaryong pwersa sa rehiyon 
sa ubay sang Partido Komunista sang Pilipnas sa Negros sa pag-atubang sa 
katapusan nga hanot sang terorismo sa rehimen US-Duterte, bitbit ang mga 
malahalon nga leksyon sa mga inagihan kag wala paghubas nga suporta sang 
masang Negrosanon kag bilog nga pumuluyong Pilipino! 

MGA BINALAYBAY 


Dugmokon ang Rebolusyon? 


ni JOSE MARIA SISON 


Kada tuig, pamahug sang mga pasista 

Nga dugmokon ang rebolusyon 

Paagi sa pagpang-utas 

Sang kabuhi sang mas madamo pa nga baganihan 
Nga ginapanday sa kalayo sang paghimakas. 


Paano dugmokon ang kahublagan nga armado 

Sang pumuluyo nga nagakaugot sa mga demonyo, 

Mga imperyalista, dalagku nga komprador, mga asendero, 
Mga korap nga opisyal kag mga berdugo 

Nga ila lamang nga ginasugo-sugo? 


Paano dugmokon ang rebolusyon 

Nga handom kag paglaum sang pumuluyo 
Kontra sa pagpamigos kag pagpanghimulos, 
Ang kawala sang trabaho kag duta, 

Lapnagon nga kaimolon, gutom kag implasyon? 


Paano dugmokon ang nagabungkalas 

Nga mga anakbalhas, kababainhan Kag pamatan-on 
Nga bug-os nga kabakud kag kapagsik 

Nga nagasulod sa Partido sang rebolusyon, 

Pulang hukbo kag mga pang-masa nga asosasyon? 


Paano dugmokon ang mga likom nga pulong 
Sa mga puluy-an, ugsaran kag kalasangan 
Nga nagabunga sang mga rebolusyonaryo 

Sa tantos nga mas labi nga madasig 

Sa pagpamatay sang mga martir ? 

Paano dugmokon ang malapad nga nagadamo 
Nga mga iskwad, platun kag kumpanya 

Sang hukbong bayan, milisya kag Pulang tanod 
Sang mga rebolusyonaryo nga asosasyon masa 
Nga permi nga handa nga magpukan sa kakontra? 


Paano dugmokon ang kahublagan masa 

Sang mga ginapigos kag ginahimuslan 

Nga nagatukod sang bag-o nga pangdumalahan 
Sa kaumahan tubtob masarangan 

Nga agawon ang gahum sa kasyudaran? 


Kabutigan lang sang mga demonyo 

Ang pamahug nga dugmokon ang rebolusyon 

Sa kada tuig sang terorismo sang estado 

Nga nagapadilaab sa rebolusyon 

Tubtob sa masarangan na sini 

Nga dugmokon ang kaaway sa katapusan nga balwarte. 


Nobyembre 4, 2021 


Ginlubad halin sa Pilipino ni Ka Lea 

Tulun-an sa Ekonomiya Pangpulitika 


ni KERIMA LORENA TARIMAN*Ť 


Sang nadiskobrehan sa isa ka Aleman 
Ang sobra nga balor 

Nakalkula na man 

Ang tanan-tanan. 


Balor sang tawo 

Balor sang Duta 
Balor sang Binalaybay 
Balor sang Inaway 


Kon sa sulod pa lamang 

Sang tatlo ka minuto nga pagtrabaho 
Natuga na sang mamumugon 

Ang bilog nga adlaw niya nga sweldo, 
Ang tantos sang pagpanghimulos 
Pila ka porsyento? 

Ay, ang sobra nga balor — 

Ukon paghatag sang balor -- 

Sa superganansya kag supertubo! 


Ginaisip ko ang mga bagay 
Nga malahalon para sa akon: 
Dingding, bayo, adlaw-adlaw nga pamahawon. 


Ginaisip ko ang adlaw 

Kag ako nagalingu-lingo: 

Kada segundo, 

Ganansya sang mga kumpanya sang lana 

Ang katumbas sang walo nga oras ko nga pag-obra. 

2001 


Ngaa bala tuman ka malahalon 
Sang paglagas sang sobra? 

Kon ang sobra-sobra, 

ang katumbas ay krisis? 


Ginatantya ko kon san-o: 

Makapadlos sa kadena sang monopolyo 

Ang pinakamahuyang sini nga angot; 

Kantahon sang kapitalismo ang ambahanon 

Sa iya kaugalingon nga lubong. 

Umalagi lamang bala ang pagpanghimulos? 

Anano ang kahigayonan nga dapat naton hingalitan? 


Nadiskobrehan man sang Aleman 

Nga ang mamumugon wala sang pungsod, 
Kag ang ila paghimakas wala sang baybay. 
Amo nga ginakalkula ko anay, 

Samtang, kon ano ang balor 

Para sa adlaw-adlaw naton nga hilikuton. 

Kag kon ano ka malahalon, 

Mga kaupod, ang paghiliusa para sa aton. 


Ginlubad halin sa Pilipino ni Ka Lea 


“Si Kerima Lorena Tariman (Ka Ella) isa ka rehiyonal nga kadre sa Negros nga nagha- 
lin sa sahing petiburges kag natawo sadtong Mayo 29, 1979 sa Legaspi City. Nangin 
editor siya sa Philippine Collegian sang estudyante siya sa UP Diliman, kag aktibo sa 


paghimakas sa hanay sang pamatan-on estudyante. Nangin bilanggong politikal siya 


sadtong 2000. Naghulag siya sa mga larangan gerilya sa Isabela, Bicol, Samar kag 


Negros. Isa sa mga bantugon nga rebolusyonaryo nga artista kag manunulat, namartir 
siya sadtong Agosto 20, 2021 sa pagpakig-away sa pasistang tropa sang 79th IB sa Hda. 
Raymunda, Brgy. Kapitan Ramon, Silay City, Negros Occidental. 

Pagtuon sa Oras 


ni KERIMA LORENA TARIMAN 


L 

Ginatun-an ko ang oras 

Kon paano ini nagalabay 

Sa tunga sang pila ka kilometro 

Nga ulot halin sa peligro: 

Pila ka adlaw sa paglapak 

Sang tul-an kag panit sang dapa-dapa, 
Pila ka oras lang sa pagbagrong 

sang mga nagaligid nga ruyda 

Kag sa pila ka tion sa pagbulos-bulos 
Sang mga elisi nga salsalon. 


Ginatun-an ko 

Ang segundo kag tuig, 

Ang kahigayonan kag padron. 

Kaangay na lamang sang kinaalam 

Sa pagpat-ud sang panahon: 

Tulog sa duyan, halin sa alas-otso, 

Sa paggwardiya, isa ka oras nga alerto, 
Pasa-bugtaw, pag-abot sang alas-kwatro, 
Himus sang gamit, medya ora eksakto. 


II. 

Ginatun-an ko 

Ang paghamuok kag pagpangidhat 
Ang una isa ka handom, 

Ikaduha pagkuha sang talan-awon 
halin sa isa ka pasiplat. 

Ano ang pagpuntirya? 

Wala sang iban kondi 
Kumprehensibo nga pagpangusisa. 
Kon amo, ano na man 

Ang pagpamisok kag pagkamuklat? 
Ang mga ini hambalanon sang oras 

Nga ginatipon ukon gina-uyang, 
Kag sang mga kahigayonan 

nga ginahaboy ukon ginahingalitan 
Ang tanan nga ginpundar 

Sa pamaagi sang pagkamuklat 

Indi pag-ibasura 

Indi pag-ihaboy sa lutak 

Sa isa ka pamisok 

Ukon isa pa kag katunga! 


III. 

Malawigon nga inaway banwa 

Ano ini kalawig ? 

Hambalanon bala ini sa kahinay ukon kadasig? 
Madasig ukon makapoy? 

Pagtigana sang madamo nga oras 
kag indi pagdali-dali? 

Ukon bilog panahon nga paghulag? 
Pagkahas sa hilikuton 

Nga wala sang pagpang-alag-ag! 
Ang pamangkot permi 

San-o magdaug? 

Ini bala subong ukon karon na? 

Sa isa ka dekada ukon sa dason nga adlaw na? 
Ang kadalag-an bala 

Ginahulat ukon ginalagas? 

Oras bala ang magahukom? 

Ukon kinahanglan lang sang oras 
Agud aton nga hakson : 

Nga sa aton pagdaug 

Kita ang makahulusga, 

Gani, bisan ang tion 

Indi dapat pagsayangon! 


2003 


Ginlubad halin sa Pilipino ni Ka Lea 


ISPADING 


Ang mga Pusil sang Pulang Hangaway Nagahambal 


ni ROGER FELIX SALDITOS* 


(Hunyo 12, sa padayon nga paghimakas para sa tunay nga kahilwayan) 


sa pag-armas agud mahilway ang banwa 

ang mga pusil sang Pulang hangaway nagahambal 
nagasunod sa husto nga linya pangpulitika 

wala lang nagapataka, may iya linyang masa 
ginatun-an, ginahakos, ginapanindugan— 

ang armas sa kamot sang hangaway sang banwa 
nagadala sang tingug sang pigos kag ginahimuslan 
gintingub nga tingug sa pagbato kag pagprotesta 

nga sa iya tagsa ka paglupok, nagahawa ang tanan 
lupok nga nagapangita sang hustisya kag katarungan 
lupok nga nagapabag-o sang mga dulunan 

lupok nga sang mga haciendero ginakahadlukan 
lupok nga sang mga kumprador burgesya ginakurugan 
lupok nga sang mga imperyalista ginakahangaw-an 
lupok nga magapadayon tubtub mapukan 

ang tanan nga haligi sang pwersa sang reaksyon 

kag kumpletuhon ang pungsodnon demokratikong rebolusyon. 


“Si Roger Felix Salďitos (Mayamor/Maya Daniel), isa ka bantugon nga rebolusyonaryo 
nga artista kag manunulat sa Isla sang Panay. Nabun-ag siya sadtong Oktubre 12, 
1965 sa Ilog, Negros Occidental, halin sa sahing imol nga mangunguma-mangingis- 

da. Halin sa seminaryo, namuklat siya sa paghimakas kag naghukom nga magpultaym 
bilang rebolusyonaryo sadtong 1979. Nangin yabe siya nga rehiyonal nga cadre sa Panay 
ilabina sa hilikuton edukasyon kag kultura. Nauntat lamang ang iya rebolusyonaryo nga 
paghulag sang ginpatay siya sang mga pasistas sa San Jose, Antique sadtong Agosto 15, 
2018 upod ang anum pa ka kaupod. Ang iya mga kultural nga hinimo nagpabilin nga 
malahalon lapaw pa sa Panay kag nagalanog sa bilog nga kapuluan. 

Diri Ako Magpakalig-on Sa Kumahan 


ni ROGER FELIX SALDITOS 
(Sa isa Kaupod nagpultaym sa kaumhan sang Hunyo, pila ka tuig na ang nakaligad) 


ambot kon husto man nga hambalon ko— 
hambal ni Tay Igme, kay pagsuksok sadto 

sang mga gerilya sang botas indi pa uso— 

nga naluoy ako imo, lantawa ang tiil mo, 
nagakadusli ang mga kuko mo sa bato 

sa madanlog nga dalanon, puno sang bakiras 
mabug-at ang bakpak kag pas-an mo nga armas 


amo gid ina, Tay, kon magpabukid, sabat ko, 
sa ulihi maanad man ang lawas kag tiil ko 
kaangay sang imo dapa-dapa nga kibulon na 
sa pagdumog sa lupa nga malao kag mga bato 
napanday ang malig-on nga panindugan 

sa pagpakigsumpong sa kaimulon 

tanan nga unos sang kabuhi imo ginsulay 
naghimakas, nagsuong sa gyera para mahilway 


kag diri ako nagaupod sa inyo 

diri ako magpakalig-on sang tindog sa kaumhan 
magpatig-a sang butkon, magpakibol sang palad 
magpadamol sang panit sa bakiras sang gyera 


magpadamol sang kibol sa akon abaga 
sa pagpas-an sang armas kag mga bala 
diri ako magparinot sang panit sa agtang 
tanda sang nagabalod nga pamensaron 
nagaindakal nga dughan 

indi mo ako pagkaluoyan 

kay sa dala naton nga armas ululupod kita sa dalan 
nagabuligay sa pagsugpon sang kasaysayan 

magpulaw sa kagab-ihon sa pagsugata sang sanag sa sidlangan 
kay may kapat-uran ang aton handum kag kadalag-an 
samtang ginatukob kag ginalulon sang kadudulman 

ang mga traidor, ang mga manug-agaw sang lupa 
manug-agaw sang aton demokrasya kag kahilwayan, 

kag didto sila magtingob sa mga gamhon sang taliwala! 

Nawong 


ni SYLVIA MADIAGA 


i. 

Walay nawong ang kulba 

Bisan kung nabantayan nga may mga mata 
Nga nagpaniid sa matag padulngan sa mga tiil 
Tungod kay aktibista dili angayang magpadayag 


ii. 

Walay nawong ang kangil-ad 

Kinsa man nga anaa sa listahan sa paniktik; 

Peryodista, kongresista, estudyante, relihiyosa 

Mamumuo, abugado, mag-uuma, tigbaligya og dyaryo-botilya 


iii. 

Walay nawong ang kahadlok 

Bugnaw lang nga mingkamang sa dugukan 

Singot sa lapa-lapa, panglumoy sa mga tuhod 
Pag-ampo nga unta dili karong gabhi-ona ang pagsikop 


iv. 

Walay nawong ang katalagman 
Gatago kini ilawom sa bonet nga itom 
Sa mga motorsiklong gasunod-sunod 
Ug sa pusil nga kalit lang molugan-ob 


v. 
May nawong ang pagsubo 

Sa mga nawad-an nga nagdanguyngoy 
Sa mga patay nga sa pagbalik 
Gihukman nga walay pagpanudya 

vi. 

May nawong ang paghukom 

Sa mga nagpadayon sa pakigbisog 

Sa eskwelahan, pabrika, dayag ug tinago nga buhat 
Lig-on nga mo-atubang sa mga pagpangandak 


vii. 

May nawong ang paglaum 

Sa nagkahiusang mag-uuma 

Sa mga manggugubat nga naga-awit 
Nagtanom, Namanhig 


viii. 

May nawong ang kayugot 

Sa mga panit nga sa adlaw napagba 

Sa kadalanan ug kabanikanhan modagsa 
Sa mga hari makigsangka 


ix. 

Sa dili kaayo layo nga kabukiran 
May mga bandilang mingkayab 
May nawong ang kadaugan! 


Agosto 11, 2006 


Ginlubad ni Ka Lea halin sa Pilipino sadtong 2007 

Anino 


ni KA CAT 


Bantayi among anino 

Sa takopsirom 

Tungod sa banaag sa dapugan 
Wala na'y ikaluto 


Nga bugas ug sud-an 


Bantayi among anino 

Sa gabiing dako 
Giiwagan sa tingkaro 
Nga hapit mapalong 

Kay wala na'y ikatughong 


Bantayi among anino 

Sa kadlawon 

Gilamdagan sa mga bitoon 
Sayo pa nga nagpaulipon 
Para makaambit og mumho 
Sa agalon 


Bantayi among anino 
Sa udtong tutok 

Ug sa guna, ispading, 
Daro nga giugbok 

Sa yutang amo ang 
Dugo'g singot 

Pero giilog pa sa dalok. 


Bantayi among aninong 
Nangapul-an 

Sa pangdaogdaog sa adunahan 
Nga kuno di matay-og 

Pero nakuyawan na 


Nga mapulpog 

Bantayi among aninong nagkadaghan 
Anino sa gigutom, gimingaw 

Sa gaantus sa kakuyaw 

Mga aninong nahimo 

Tungod sa dilaab sa pagsukol 

Nga dili na maugdaw 


Ang mga aninong karon 

Gaatang sa awaaw 

Gahulat nga piktan 

Ang kambang nga halimaw 
Suluguon sa pipilang tigpangawkaw 


Ang mga aninong gakuyugay, gabaktas 
Para lupigon ang dag-om sa nanamastamas 
Ang mga anino sa gihimuslan 

Gation sa sumbuhan 

Nakigbisog para 

Makita ang pulang kagawasan 


Ang anino sa kadaghanan. 
Ang sundalo sa katawhan. 
Ang Bagong Hukbong Bayan! 

Wala'y Kamatayon 


ni KA CAT 


Mapatay ang rebolusyonaryo pero dili ang rebolusyon 

Bisa'g sa ilang kabrutal ug kamadinaug-daugon 

Pila pa la inosente'g hors d' combat ang daginuton 

Lakbit ang martir ug bayaning nagsakripisyo'g mahinungdanon 
Ilang lawas mawani pero naa gihapon ang diwang masuklanon. 


Kay mapatay ang rebolusyonaryo apan dili ang rebolusyon 
Mao ni ang dili nila masabtan hangtud karon. 

Samtang may gihimuslan ug tiyan'g gigutom 

Dili mahutdan og igong basehan ug rason 

Armas, mabuhian man, among puniton 


Ug sa nagharing pipila ition ug pabuthon. 


Akong utrohon, mapatay ang rebolusyonaryo pero dili ang rebolusyon 
Wala sa adunahan ang katapusang hukom 

Dili mapugngan ang dalagan sa kasaysaya'g panahon 

Bisa'g balik-balikon pa ang patalang ug ilusyon 

Sa bulawanong dahum nga matukod atong gahum 

Moasdang ang gubat sa katawhan para's kahimtang matahom 


Maong mapatay man ang rebolusyonaryo, pero dili ang rebolusyon 
Ang dugong miilig sa ato padulong 

Mahimong tubod nga di mahubas, ila mang hag-ason 

Mao pu'y magpapula'g samot sa kaugmaon, 

Ang pila taliwala sa kaguol ug kasuko sa kawad-on 

Sa pagkawala sa masa'g kauban 

Kita modaghan ug mopadayon! 


Kanunay nato silang dumdumon, sila nga pamatuod 
nga mapatay ang rebolusyonaryo apan dili ang rebolusyon. 

Pobreng Sud-an 
ni KA CAT 


Diri sa Bagong hukbong Bayan 

Simple lang ang panud-an 

Apang kung paminsaran 

Ang matag-usa sa rebolusyon may kaangotan 


Usahay kaon Sayote 

Kay sayo ti'g mata sa kadlawn. 

Usahay kaon galay 

Kay ga-alay sa kinabuhi para kita mahilway. 
Usahay kaon mais 

Para ma-iswag atong alaot nga kahimtang. 


Usahay kaon gabi 

Kay ang paglakat ulan init, adlaw gabi-i. 
Usahay kaon miki 

Kay musukol samtang miki-nabuhi. 
Usahay kaon kalabasa 

Kay ang suporta ug pagdawat sa masa, ka-lab-asa. 
Usahay kaon saging 

Kay sa gingbuhaton pol-mil naghanas. 
Usahay kaon balatong 

Kay balato'ng sweldo ug produkto naton. 
Usahay kaon bisol 

Kay sa krisis, DRB-isolusyon naton. 
Usahay kaon talong 

Kay ang sayop, sawayon ug ta(d)lungon. 
Usahay kaon tinapa 


Kay ang rehimenUS-Duterti naa pa 
Usahay kaon ginamos 
Kay kita ginamuslan ug musukol na 


Teh ? Bahala'g pobre ang sud-an 


Karon inyong nabal-an 
Kung nganong kita ni-sud an-ing trabahua! 

Pangatang 


ni KA RAY 


Linagatik sang kahoy 

Kanaas sang mga dahon 

Singkal sang init 

Tubod balhas sang mga kaupod nga nagposisyon 
Igmat ang balatyagon 

Naghanda, naghulat 

Sa kaaway nga mag-agi 

Pusil gilayon palukpon 

Patimaan sa gera nga nagasinggitan, HUSTISYA ! 
Para sa mga masa nga biktima sa kapintas 

Sang berdugong kaaway, Pasista ! 


Puong-puong sang hagonoy 

Pako-pako nga ginasagnoy 

Tubig, pagkaon mabudlay 

Sakripisyo nga ginsulay sa mga Pulang hangaway 

Sa bulig sang masa makalahutay 

Sining inaway banwa nga sa iloy nga pungsod magpahilway ! 


Sa diwang opensibo, MLM ang sulo 
Sining gera nga makatarunganon 
Bisan pusil kasa-buto 

Basta alam kag determinado 

Upod sa masa nga ginaserbisyo 
Kadalag-an, magamay man madaku 
Pat-ud, sigurado ! 


Hunyo 6, 2020 

Konsolidasyon 


ni MAY LAYARIN 


Madinalag-on nga ginhiwat sang aton rehiyon 
Ang isa ka makahulogan nga pagtililipon. 
Diri nabilog ang mga malahalon nga inagihan 
Dugang puhunan sa pagpabaskug sang aton 
Rebolusyunaryong kahublagan. 


Nagsaka ang halintang sang paghiliusa, 

Malahalon nga papel sang pagtuon ginkaptan sang mga nagapanguna. 
Tatlo ka lebel nga kurso 

Hinganiban teoritikal sang aton Partido, 

Ipabaskug, ipasanyog agud mangin konsolidado. 


PADEPA bilang politikal nga edukasyon sang masa 
Yabe agud ila kamuklatan mapasaka. 

Nagasingki nga atake sang Oplan Kapanatagan 
Sarang mapangibabwan kon banggianay sa sahi 

Ila madalum nga maintyindihan. 


Nagapanguna nga mga leksyon dapat naton dumdumon. 
Makinarya sa tanan lebel dapat tukuron 

Agud rebolusyonaryong edukasyon mangin tayuyon. 
Simple, malip-ot, madasig apang maunod 

Amo ini ang mga pamaagi nga aton ginasunod. 


Gani mga manunudlo sang pumuluyo, 

Manunudlo sang rebolusyon, 

Daku nga hangkat paano ipatuman ang ini nga hilikuton . 

Sa paglaslas sa unos sang terorismo sang estado 

Indi ini mangin sablag kag hilikuton edukasyon indi dapat ipahigad. 
Gani sa paglala sa militarisasyon sa mga erya naton 

Labi pa nga kinahanglanon ang aton pagtuon, konsolidasyon! 


Marso 2020, sa panahon ng rehiyunal nga kumperensya sang edukasyon 

Pagpangibabaw Sa Kamingaw 


ni KA LIEZEL 


Sa pagsulod ko sa kalihukan 

Nagkaidaiyang huni ang akong nabatian 

Ug dili pa gyud malikayan 

Ang kamingaw sa akong ginikanan. 

Ako pang nahuna-hunaan 

Ang sakripisyo'g kabudlayan masugatan 

Nga maoy hinungdan nga makaingon usahay 
Nga mopauli na lang sa akong ginikanan. 


Sa dihang ako nang nasabtan 

Giagwanta ko lang ang kamingaw 

Sa akong ginikanan 

Kay ako nang nahibalo-an 

Nga ang pagpauli dili maoy kasulbaran. 

Busa kita karon nga mga pamatan-on 

Daku ang atong papel sa pagrebolusyon 

Aron mawasak ang sistemang mapahimuslanon 

Ug moabot ang panahon nga ang katawhan magmalipayon. 


2019, SE Front 

Ang Ginahandom Sang Dughan 


ni DEWANIE MAGDIWANG 


Indi ang mga suga sa syudad ang ginakalipayan ko nga lantawon 
Apang ang nagasanag nga abuhon nga bulan sa kagab-ihon ang akon 
ginadayaw 
Indi ang huni sang videoke ukon ipod ang makapagiho sang lawas ko 
Apang ang dulungan nga huni sang mga sapat 
ang makapapusdak sang akon tiil. 


Indi ang makatulo-laway nga mga kalan-on ukon ang "food for the gods" 
ang makabugtaw sang akon gana 

Apang ang malab-as nga mga prutas kag utan halin sa garden sang masa 
ang naluyagan ko nga kan-on 

Indi ang mga humok kag komportable nga hiligdaan 
nga naandan sang akon kalawasan 

Apang ang mabugnaw nga duyan nga ginahigot sa mga kahoy 
ang ginapangita sang lawas nga mahikap kag mabatyagan 


Indi ang electric fan ukon aircon nga nagapabugnaw sining mainit nga lawas 
Apang ang kaberde sang mga dahon sang mga kahoy sang lasang 
ang magahatag sa aton sang kahamtang 
halin sa nagasingkal nga kainit sang tig-ilinit 
Indi ang nagasagutsot nga gahud sang mga silingan 
ang ginhandom ko nga mabatian 
Kondi ang gahud sang nagamartsa nga tiil sang mga kaupod 
sa dril kag mga kinadlaw sa iskulhaws 


Indi lamang ang mainit nga mga hakus kag halok sang kaupod 
ang akon ginakahidlawan 

Kondi ang kainit sang mga pagpangamusta kag hakus sang mga masa 
kag kaupod nga ginhandom ko nga mabatyagan liwat 

Ang kaumahan kag ang kaayuhan nga ginpromisa— kahilwayan! 


Huo, ang rebolusyon sang pumuluyo ang ginahandom nga liwat mahakus... 
Magasulong kita paabante... 
Sa liwat naton nga pagkitaay, mga kaupod! 


Ginlubad halin sa Ingles ni Ka Lea, Pebrero 2022 

Balhas Kag Kalamay 


ni KA ABAD 


Malapad nga plantasyon sang katubohan 
Nahigot ang mga mamumugon sa kaumahan 
Upod sa mga mamumugon sa industriya 

Balhas nga mapait ang nagailig sa kalawasan nila 


Mga asyendero superganansya ang ginaangkon 
Pagkatapos sang galing ang ginakita minilyon 
Samtang ang mga mamumugon sweldo-ulipon ang ginabaton 


Wala sang benepisyo kag kasigurohan sa trabaho 


Balhas sang kusog kag kahanas sa pagpangabudlay 
Nagapatubas sang matam-is nga kalamay 

Linibo ka tonelada sa mga sentrales sang kapitalista 
Nga padayon nagapadaku sang manggad nila 


Pigos nga mamumugon mag-isa, mag-alsa 

Upod sa malapad nga mangunguma kag masa 

Ipakig-away ang kinamatarung kag hustisya 

Tubtob maangkon ang kahilwayan kag matuod-tuod nga demokrasya 


Ang bugtong solusyon amo ang armadong paghimakas 
Sang sahing mamumugon agud makaluwas 

Sa pagpamigos kag pagpanghimulos makatibawas 
Mangin matam-is ang mapait nga balhas 

Sa armadong paghimakas mahilway ang anakbalhas! 


Agosto 2021 

Covid 19 


ni KA ABAD 


Isa ka pandemya ang nagaatake sa katilingban 

Nga nag halin sa Tsina sa lugar nga Wuhan 
Madasig nga naglapnag sa bug-os nga kalibutan 
Kag naghalit sa kabuhi sang minilyon nga katawhan. 


Sa pungsod Pilipinas ang ginbuhat ni Presidente Duterte 
Imbes medikal ang solusyon ang iya military. 

Ang iya gin una mga mapiguson nga layi kag pagsulundan 
Ang kontra terorismo iya dayon ginpirmahan. 


Pagpang-ipit kag pagpamigos ang ginhimo ni Digong 
Pagpanghimulos, pagpatalang nga COVID ang rason. 
Ang pumuluyo nagareklamo, nagalibog ang paminsaron 
Indi sila mapatay sa COVID 19 kondi sa gutom. 


Badyet sa COVID masobra bilyones 

Para kuno sa mga ginagutom kag mga pasyente 

Apang sa aktwal wala mapanagtag sang husto 

Kay ang daku nga pondo ara sa mga kroni ,AFP kag PNP 


Kontra pumuluyo nga layi ang ginpasar ni Duterte 
Upod sa mga heneral nga ara sa gabinite 

Nga puro salaligan ni Duterte 

Nga ang badyet sa COVID 19 sila man ang nagkarate. 


Madamu na nga presidente ang nag-alagi 

Wala gid sang kauswagan ilabina ang mga pobre. 

Mga isyu nga nagtuluhaw pareho sang mga kalamiti 

Nag pa-indis-indis sa korapsyon upod sa iya mga alipures, pulis kag army. 


Ang rebolusyunaryo nga gobyerno ang nagpaninguha sang husto 
Upod sa masa, hukbo kag sa giya sang Partido 

Pang-emerhensya nga produksyon sang pagkaon 

Kag tradisyunal nga mga bulong ila ginasulong 

Wala sang iban nga sandigan ang katawhan 
Kondi ang rebolusyonaryong kahublagan 
Kay amo gid lang ang ila malauman. 


Ang Kasulbaran sang sini nga sistema 

Kinahanglan muklat ang pumuluyo, maghulag, mag isa 
Upod sa armadong rebolusyon sang Partido,hukbo kag masa 
Dugmokon, wasakon ang garuk nga sistema! 


Agosto 2020 

Pulang Hangaway 
ni KA ABAD 


(Halad kanday Ka Hans, Ka Nikki, Ka George, kag Ka Bobong, mga kaupod nga namar- 
tir sa Ilog, Negros Occidental sadtong Setyembre 14, 2021.) 


Ginpanday sa masang organisasyon 

Sa pagpakigbanggi sa sahing mapiguson. 

Mga kahublagan masa ginasulong 

Dulaon ang sistemang mahimuslanon. 

Nagaalagad sa masa sang lubos panahon 

Agud Mapukaw, maorganisa sila kag pahulagon. 

Mga paghanas kag pagtuon ginasulong 

Kag nagapauswag sang produksyon sang masa. 
Magalunsar sang mga taktikal nga opensiba 

Para dugmokon ang reaksyonaryo nga armadong pwersa 


Pulang hangaway sang masang pigos 

May tatlo ka disiplina kag walo ka puntos. 

Bisan sa ano nga inaway indi gid malutos 

Tungod suportado sang masang nagaantus. 

Pulang hangaway daku kaayo ang kinatuhay 

Sa army kag pulis sang US-Duterte nga rehimen. 
Pulang hangaway palangga sang masa kag ginasuporta. 
Army kag pulis ginamulay sang masa 

Bangud sila ang matuod nga terorista. 


Pulang hangaway gina ubayan sang Partido 
Isulong inaway banwa sa linya nga husto 
May perspektiba para Sosyalismo 
Malab-ot tubtub ang Komunismo 

Pulang hangaway maisog isganan 
Sakripisyo kag kabudlayan indi malingkang 
Tungod halin sila sa masang gamhanan 

Isa ka tuburan nga indi mahubsan... 


Setyembre 2021 

Pamatan-on, Kamo Ang Paglaum 


ni KA ABAD 


Bugtaw pamatan-on 

Kamo ang tunay nga paglaum 

Sa pinalangga nga pungsod naton 

Linibo na ka dekada nga gapos sa pagka-ulipon 


Muklat pamatan-on 

Bugrasa ang tabon sa mata 

Himutari ang nagaluntad nga sistema 

Malawig na kita nga ginpatalang sang garuk nga kultura. 


Teknolohiya nga moderno para kuno sa kaayuhan 
Apang gingamit sang Impe bilang kasangkapan 
Agud ang pamatan-on mapatalang 

Ang mga pamatan-on ulipunon kag himuslan 


Bangon pamatan-on 

Bugtua ang kadena sa pagkaulipon paagi sa inyo kusog, kapagsik, 
Kapagros, kinaalam kag kaabtik, 

Mapahulag upod sang masa agud isulong ang Inaway Banwa 


Hulag pamatan-on 
Pukawon, organisahon kag pahulagon TM e 

Ang minilyon ka pumuluyong pigos AR 
Labi na ang mamumugon kag mangunguma 


Sulong pamatan-on 

Uyati ang armas kag sige-sige nga pagtuon 
Sa ubay sang Partido, armadong paghimakas isulong 
Kag ang Sosyalismo pagapandayon 
Pamatan-on kamo ang paglaum!!! 


Oktubre 2021 

Rebolusyon Panublion! Ipadayon, Padaugon! 


ni KA BECAY 


53 na ka tuig ang edad sang rebolusyon 

Linibo na ka mga martir ang naghalad 

Dugo kag lawas nila ang nadula 

Apang nagapabilin sila nga inspirasyon 

Kag buhi sila sa aton hunahuna kag tagipusoon 


Linibo pa man ang mga buhi nga kaupod 
Nga “senior citizen” ang panawag naton 
Sila inspirasyon man sang mga pamatan-on 


Nga mga kadre kag katapo sang Partido naton 


Sa 53 ka tuig nga kalawigon kag madamo nga martir sang rebolusyon 
Indi dapat magpadaladala sa binutig sang reaksyonaryong kaaway 
Nga indi na magdaug ang rebolusyon naton 


Ang masa ang bubon nga wala nagakahubas 

Diri naghalin ang kadre kag katapo sang Partido kag Pulang Hangaway sa 
aton paghimakas 

Sa pag-TIGULANG sang mga kadre naton 

Kag iban namartir, may nagabulos gihapon 

Ini ang magpanubli, magpadayon 

Kag magpadaug sang aton rebolusyon! 


38 ISPADING 


SUGILANON 


Masa Kag Rebolusyon 


ni KA ARIES 


NAGTINULO PA AKON BALHAS SANG NAG-ABOT AKO SA AKON 


ugsaran. Aga ko pa ginadepara ang mga tanom kag kasapatan kag ari ako sa 
akon balisbisan, nagalantaw sa matahum nga idlak sang adlaw nga nagadapo sa 
nagalawod-lawod nga talamnan nga naga-agaw ang duag nga berde kag dalag. 
Indi naman gid magdugay, maani na ang produkto sang akon ginahimakasan nga 
palangabuhian. 


Nagsulod gilayon sa paminsaron ko ang mga kaupod. Wala na sila kalagaw di 
sa akon. Kumusta na ayhan sila? May ara pa bala sila ginakaon? Baw, kon diri lang 
sa amon, biskan pigado, indi gid man namon sila pagutman kay palangga namon 
ang amon mga hangaway. 

Dugay-dugay, may huni sang sapatos sa akon likod. Daw naglinumpat nga 
mga ilaga ang pitik sang akon korason. Hambal ko sa akon kaugalingon, “Baw, aga 
pa ba ang ila operasyon!” 


Sa pagbalikid ko dala sa paghanda kon ano ang ihambal kon army gid man 
ang makita ko... “Ay, salamat, mga kaupod man gale!” Indi ko mapunggan ang 
paglapad sang ngirit ko bangud sang kalipay. 


Matapos magpangumustahay, nag-esplikar ang kaupod nga may pagtuon nga 
hiwaton kag isa ako sa ila patambungon. 


“Daku ini sang mabulig agud madugangan ang imo ihibalo sa aton 
paghimakas,” siling sa kaupod. “Teh, kon gusto mo, maghimos ka kag magdala sa 
imo nga galamiton kay updon ka na lang namon.” 


Namangkot ko sa iya, “Ngaa, layo gid na haw kag mabukid?” 


“Huo, layo gid kag madamo pa kita sang tabuk-tabukon nga mga sapa kag 
suba, seguro, mga isa tubtob duha ka gab-i didto na ta,” sabat niya. “Maayo man 
didto agud indi madisturbo ang aton pagtuon kag makatayuyon kita nga wala sang 
sablag.” 


Nainstisndihan ko ang kamalahalon sa pagtuon nga ini amo nga wala sang 
pagduhaduha, nagtindog ako kag nanghimos na. 


Indi nagdugay, naglakat na kami patubang sa pihak nga erya para sa pagtuon. 
Mapagsik ako nga nagalakat labina excited na ko nga makakita sa mga kaupod nga 
dugay ko na nga ginahandom nga makita. 


Nakaabot gid man kami kag kaagahon na. Maayo na lang kay wala sang sablag 
sa amon pagpanglakaton. Samtang nagapahuway-huway kami, may isa naman ka 
yunit sang mga Pulang Hangaway ang nagtabo sa amon kag kalab-anan sa ila mga 
pamatan-on. Sila gale ang nagpreparar sang benyu, ekonomiya kag seguridad. 


Luwas sini, samtang nagapreparar sa pagtuon, ginhanda man nila ang masa sa 
erya para sa kontra-mina nga paghimakas. Ginapaminsar ko sa akon kaugalingon, 
“Huo, amo ni gale ang pagtuon nga akong natambungan ligad mga binulan, ang 
angot sa mina.” 


Nadumduman ko ang mga punto sa mga kaupod nga ang ini nga mga bukid 
sa boundary sang Oriental kag Occidental sang isla pagaminahon sa mga dalagku 
nga dumuluong nga korporasyon sa mina bangud sang E.O. 160 ni Duterte nga 
nagpasugot nga buksan liwat ang mga mining operations diri sa Isla. 

Ang lain pa kay mga open-pit mining ini. Magluwas nga magbunga ini sang 
kahalitan kag dislokasyon sang puluy-an kag palangabuhian namon nga mga 
mangunguma, halit man ini sa naturalisa kag kapalibutan. Sigurado, magpalala pa 
ini sa climate change nga ginatawag. 


Indi ko gid mapunggan kag nakayuhom gid man ko bangud sa daku ko nga 
pasalamat sa mga kaupod. Kon wala sila, mal-i man namon ang mga nagakatabo 
sa palibot kag wala gid sang makagiya sa amon sang husto kon paano ini namon 
atubangon kag amligan ang palangabuhian, puluy-an kag kapalibutan. 


Nagapaminsar ako samtang galakat pasulod na sa benyu, wala ko katalupangud 
nga nag-abot nga gale kami. Nagkuray pa linya atubang sa entrada ang mga posting 
sang mga kaupod kag kon magsulod pa gid ikaw, maabtan mo ang ikulhaws nga 
ginatawag. Diri kami ginhatagan sang oryentasyon sang kumand. Ginplastar sa 
diin nahamtang ang mga iskwad kag platun kag iban nga istruktura pareho sang 
kusina, CR, plasa, observation post kag iban pa. 


Dugay-dugay, nagkadto na kami sa plastaran namon upod ang amon iskwad 
lider kag iban nga Pulang hangaway. Ang iban nagatakud sa duyan samtang ang 
iban nagapapag man. Ako ya, ginhatagan lang anay sang sako agud mahigdaan sa 
papag bangud wala pa matapos ang posting para sa amon nga mga tumuluon. 


Nagsugod gid man ang pagtuon sa natalana nga iskedyul. Gitawag ini nga 
Tulun-an sang mga Aktibista. Suno sa mga kaupod, kon wala lang sang kakulian, 
ilahos na ang pagtuon sa Sandigan nga Kurso pang-Partido. Excited na ko tani 
kay sugod pa lang, kanami na sa mga diskusyon kapin pa nga angot ini sa mga 
bulawanon nga kinaiya sang isa ka rebolusyonaryo. 


Siguro mga ikatatlo nga adlaw sang may nagpaabot nga masa nga may 
operasyon sang mga army sa katambi lang sang sityo nga amon nahamtangan. 
Siling sang yunit kumand, “Ipadayon lang ang pagtuon kay pasundan lang naton 
kon diin gid ang direksyon sang operasyon, kag aton man hibaluon kon ano ang 
kadakuon sini.” Gilayon ginhanda ang mga gwardiya nga mag-alerto kag bantayan 
ang mga posisyon kag indi pagbaya-an. 

Sang sina nga gab-i, dugay ako nga natulogan bangud sa madalom nga 
pagpaminsar- kontra-mina nga paghimakas, nagbulig ang mga Pulang hangaway 
sa paghanda sa masa, pagtuon kabahin sa konsolidasyon kag paghanda namon, 
military operation nga amo ang magalabugay sa amon. 


Pagka-aga, wala gid nagsala, may barak-barak sang pusil sa ubos kag natingala 
ang mga kaupod, nagsige pamangkotanay, “Ngaa may linupok?” 

Wala magdugay, nagpa-abot na ang kumand sa kabug-osan nga naka- 
engkwentro ang isa ka iskwad kag may napatay sa kaaway kag may mga pilason pa. 
Gale, lipod sa amon ihibalo, ang isa pa ka iskwad sa gwa nga nagpatigayon man sa 
kontra-mina nga kampanya, may eksposyur sa pihak nga erya kag nagsaylo lapit sa 
amon nahamtangan. Sang gab-i sila nag-abot kag pagka-aga, sila ang nakamotik 
una sa kaaway kag amo man ang una nga nakapamusil. 


Dugay-dugay naman, may barak-barak sang pusil kag nagligad ang isa ka 
oras, may nabaton na kami nga report nga may sibilyan nga nagkuha sa iya karabaw 
nga ginpatay sang kaaway. 


Suno pa sa mga kaupod, “Kon maunahan gani ang mga army kag mapatyan 
sila, nagahurumentado daw ido buang kag indi na makakilala sang sibilyan. 
Gingulot pa nila ang liog sang masa!” 


Nagsabat man ang isa ka kaupod nga, “Amo na sila ya, wala sang pagtamod sa 
tawhanon nga kinamatarung kag internasyunal nga layi sang gera!” 


Nagdalom man akon hunahuna samtang gapamati sa ila mga hambalanay. 
Kami nga mga mangunguma kag mamumugon ang naga-sweldo sa ila apang kami 
pa ang ginapintasan. Ang ginapakaon nila sa ila pamilya, ginapa-eskwela sa ila 
kabataan kag ang mga bala kag bomba nga ila ginapatupa sa amon, halin sa balhas 
kag dugo sang pumuluyo paagi sa ginakuha nga buhis. Tuman gid ka tampalasan 
ang reaksyonaryo nga armado! 


Siling pa sa isa ka kaupod nga babaye, “Amo na ni ang Anti-Terror Law subong. 
Wala kalooy pangdagiton, dakpon kag pamatyon ang tubtob sa nagareklamo sa ini 
nga reaksyonaryong gobyerno. Ginaduagan pula kag NPA kuno!” 


Dugay-dugay naman, may nag-abot nga masa kag nagpabalo nga ang 
patay sang kaaway gindala sa pihak nga sityo kag samtang ginatuwangan nila, 
ginahambalan ang pumuluyo nga nakakita, “NPA ni! NPA ni!” May ara pa gid sila 
gindakop nga tatlo ka minor-de-edad, ginpasibangdan man nga mga NPA. 


BOOM! Naglinumpat ang mga kaupod kag naghinirungkadol ang mga 
kagamitan. 


“Abaw, katunog sadto nga lupok, daw lapit lang gid ang gintup-an kag ga- 
uyog ang duta!” singgit sang isa ka kapuod. 


Kay gale, nagapanganyon na ang kaaway. Wala man kami nagkumpyansa, 
nagkober samtang gapanilag. Layo-layo pa man gid ang gintarget sang kaaway. 

Naghambal ang kumand, “Basta ang kabukiran aprubahan na gani nga 
minahon, bombahan nila ang lugar agud hadlukon kag palayason ang pumuluyo 
para wala na sang mamatok. Teh, makalolooy ang mga mangunguma kay wala na 
sila sang mauma nga amo ang ginakuhaan sang ila palangabuhian, wala man sang 
bulig ang reaksyonaryo nga gobyerno kag mas ginpasulabi pa ang dumuluong sang 
sa pumuluyo ang mga AFP-PNP kag CAA, ginahimo man nga instrumento agud 
palayason ang pumuluyo.” 


Nagpaabot na ang kumand nga manghimos agud magsaylo kay basi i-militarisa 
na ang bilog nga erya. 


Samtang gapanghimos kami, padayon ang inambitay sa mga kaupod samtang 
nagdalom man ang akon pag-intsindi sa mga nagakalatabo. Indi lang ni simple nga 
inaway NPA kontra army. Indi lang ni simple nga inaway Pilipino kontra Pilipino 
man. Banggianay ini sang sahi nga nagapanghimulos kag ginahimuslan. Mas athag 
subong sa akon nga kinahanglanon namon ang mga Pulang hangaway para mag- 
ubay kag mangapin sa amon. 


Kinahanglan man kami nga mag-armas, magpalapad kag magpabakud sa 
amon paghiliusa agud ipakig-away ang amon kinamatarung ilabina sa duta sa tunga 
sang brutalidad sang rehimen US-Duterte. Kinahanglan nga ang ini nga sistema 
wasakon kag ilisan sang gobyerno sang pumuluyo nga may hustisya, matuod-tuod 
nga demokrasya kag kahilwayan. 


Lubos na ang akon panindugan kag paminsaron, husto ang banas sang 
rebolusyon!!! 

MGA AMBAHANON 


Duta Nga Ulumhan 


ni KA PRENO 


I. 

Madugay na namon nga ginahimakasan 
Bisan diin man amon ginasinggitan 
Ang amon handom duta nga maangkon 
Kay diri nagasandig ang kabuhi namon 


II. 

Ang duta ang amon paglaum 

Nga mahaw-as kami sa kaimolon kag kagutom 
Mahatagan na sang bwas damlag ang amon kabataan 
Magpangabuhi sang tawhanon kag matarung 


Koro: 

Duta nga ulumhan, indi lulubngan (3x) 
Amo ini ang amon ginasinggitan 
Apang ngaa kami ang pamatyon 

Ngaa kami ang masakeron 

Ngaa kami ang pangdakpon 

Wala na bala kami sang kinamatarung 


III. 

Ano nga klase ang ini nga estado 

Wala nagapamati sa singgit sang mga tawo 

Sa baylo nga hatagan solusyon ang mga reklamo 
Ang iya nga sabat mapintas nga pasismo 


(Balik Koro) 
IV. 


Makatarunganon ang amon nga ginapangayo 
Duta nga ulumhan para sa pumuluyo 

Indi duta nga lulubngan sa mga tawo 

Agud pamatyon kami nga mga pigado 


(Balik Koro) 

V. 

Wala na sang iban nga solusyon 

Kondi isulong ang agraryong rebolusyon 
Upod sa armadong paghimakas naton 

Diin aton maangkon ang aton mga handom 


(Balik Koro) 


Obreros Sa Asyenda 


ní KA PRENO 


I. 

Obreros sa asyenda sang tubo 

Ang tagsa ka tinulo sang balhas mo 

Amo ang nagapamanggad sa mga asyendero 
Pero ikaw naga-antos sa pangabuhi nga pigado 


I. 

Ulanan ka man kag initan 

Padayon ang trabaho mo sa katubohan 
Apang ang sweldo mo nga ginabaton 
Indi gani makaigo bisan sa pagkaon 


Koro: 
Obrero ginapigos ka 
Obrero ginahimuslan ka 

III. 

Obrero ang asyendero wala naga-obra 

Ikaw ang nagtanom, nagtapas kag nagkarga 
Panahon sang galing daku ang ila ganansya 

Ikaw halus-haluson makabakal sang sud-an nga uga 


IV. 

Obrero ikaw pa ang ila tawgon nga tamaran 

Gani, nangin pigado ang imo nadangtan 

Wala nila baleha ang imo kinabudlayan 

Ngaa kon indi sa imo, asyendero wala nagmanggaran 
(Balik Koro) 


V. 

Maayo pa kon pagsik ang imo kalawasan 

Kay ikaw ang gamiton nila nga paobrahon 
Kon ikaw na gani ang magbalatian 

Daw trapo nga ipahigad kag indi na mapuslan 


Obrero, obrero 
Maghimakas ka para sa imo kahilwayan (2x) 


LANG 


> 

Krus Nga Tubo 


ni KA PRENO 


I. 

Krus nga tubo ang ginapas-an mo 
Gin-ulipon ka humalin sadto 

Halin sa imo Lolo pakadto sa Apo 
Amo ini ang nangin kabuhi mo, Obrero 


Koro 1: 

Ang kahalimbawa sa imo kabuhi 
Daw sa karabaw nga ginalawig 
Makakaon man pero ginalimit 
Wala sang kahilwayan kay ginagaid 


III. 

Ang tanan nga gusto sang imo agalon 
Kinahanglan gid nga imo nga sundon 
Kay kon indi mo pagtumanon 

Ikaw ang buyayawon kag latiguhon 


Koro 2: 

Kon gamiton ka sa imo agalon agud magtrabaho 
Bisan diin butongon wala sang reklamo 

Bisan ano kabug-at, gina-antos mo 

Kay gibutangan sang tunga-tunga ang ilong mo 

IV. 

Ano man kadaku sang kita sa imo agalon 

Siya ang nagahugakom agud busgon ang kaugalingon 
Wala gid siya sa imo nakahinumdom 

Nga kon indi sa imo, wala siya magmanggaranon 


V. 

Tuman ka pait kag kasubo 

Gintratar ka daw sapat sang imo nga amo 
Wala gid siya naghunahuna nga ikaw tawo 
Nga may kinamatarung kag derecho 

(Balik Koro 1) 


VI. 

Kabudlay sang imo kahimtangan 

Ginkuhaan sang kahilwayan hasta sa kaanakan 
Ang kusog mo kag sungay imo nga gamiton 
Agud bugtoon ang gapos sang mahimuslanon 


(Balik Koro 1) 


Wala sang kahilwayan kay ginagaid! 

Hangkat Sa Bag-ong Dekada 


ni KA PRENO 


I. 

Ang hangkat sang subong nga bag-ong dekada 
Pataason ang halintang sang Inaway Banwa 
Pabakuron ang Bag-ong Hangaway sang Banwa 
Pabaskugon ang Taktikal nga Opensiba 

II. 

Baseng Masa palaparon, konsolidahon 

Daw balud nga mag-abante, magsulong 

Halin sa kabukiran ang kaaway wasakon 

Tubtob nga mapalibutan ang kasyudaran 

Kag ang gahum politika sang kaaway maagaw naton 


III. 

Isulong, isulong ang agraryong rebolusyon 

Paghari sang pyudalismo sa kaumahan wasakon 

Pumuluyong pigos kag ginahimuslan pahulagon 
Kontra-imperyalismo, kontra-pasismo nga paghimakas pasanyugon 


IV. 

Sa ubay sang Marxismo-Leninismo-Maoismo 

Ang Partido Komunista sang Pilipinas nangin mabakud 
Ginauyatan ang hustong linya kag sandigan nga prinsipyo 
Nangin lig-on ang iya determinasyon sa pagpamuno 


V. 

Ang ginhalad nga kabuhi sang masa kag kaupod 

Nangin inspirasyon naton para kita mangin pursigido 

Sila aton sulo agud kadalag-an maabot 

Kag ang demokrasya kag kahilwayan maangkon sang pumuluyo 


VI. 

Ang hangkat sang subong sang bag-ong dekada 
Pataason ang halintang sang inaway banwa 
Pabakuron ang Bag-ong Hangaway sang Banwa 
Pabaskugon ang Taktikal nga Opensiba (2x) 
Pabaskugon ang Inaway Banwa! 


Kamo Ang Mga Martir 


ni KA PRENO 

I. 

May lain-lain man kamo nga inagihan sang kamatayon 
May lain-lain man kamo nga mga buluhaton 

Isa lang ang katuyoan kag aton mga handom 

Ang demokrasya kag kahilwayan maangkon 

TI. 

Gin-antos nyo ang mga kabudlayan 
Ginpaidalum ang kaugalingon para sa katawhan 
Kabuhi, kamatayon ang gina-atubang 
Maalagaran ang masang pigos kag ginahimuslan 


Koro: 

Kamo ang mga martir sang rebolusyon 
Nga nagatib-ong sang mga kinamatarung 
Nangin baganihan sa amon balatyagon 
Indi malimtan kag mangin halandumon 


III. 

Kamo ang amon sulo kag inspirasyon 

Sa amon pagpadayon sang mga buluhaton 

Upod namon ang mga mangunguma kag mamumugon 
Sa pagsulong sang armadong rebolusyon 


(Balik sa Koro) 


IV. 

Mabuhay kamo mga kaupod 

Nagasaludo sa inyo katampad kag kaisog 
Nga naghalad sang kabuhi kag dugo 
Kamo baganihan nga matuod 


(Balik Koro kag suliton ang katapusan nga linya sang Koro) 


Matuod Nga Kahulogan 


ni MAY LAYARIN 


I. 

Kabuhi sang tawo sini nga kalibutan 
Nagalabay lamang, may kinutuban 

Ang kabilidhon sini matakus lamang 

Kon sa diin nagaserbi ang imo panindugan 

Il: 

Matuod nga kita anak sang ginikanan 

Apang labaw sa tanan, sa katilingban nga naulhotan 
Ang kabuhi nga ginhalad ta sa pumuluyong pigos 
Nagpamatuod nga ang kahulogan sini nangin lubos 


Koro 1: 

Apang ano gid bala ang imo panan-awan sa kalibutan 
Nagasandig bala ini sa kamatuoran, kahimtangan 

O nabilanggo lang bala sa mga pinatihan, kapalaran 
O nagabulag-bulagan sa pagpanghimulos sang iban 


Koro 2: 

Ang kabuhi nga gihalad para sa katawhan (gihimuslan) 
Daw Bukid Kanlaon ang kabug-aton, Halangdon sang tanan 
Ang pagdampig sa mga sakon nga nagahari sa katilingban 
Kabuhi ini nga wala sang kapuslanan, 

Daw balahibo ka mag-an! 


III. 

Subong akon nang lubos nga nahangpan 
Sakrispisyo kag kabudlayan indi ini igsapayan 
Kabahin lang ina sa pag-alagad sa katawhan 
Tinipsing lang sa mga pag-antos nga ila ginapas-an 


IV. 

Panahon sang kapaslawan, indi gid pagkalipatan 
Ang mga kadalag-an nga aton nalab-otan 

Mga pagtulun-an sa aton mga inagihan 

Bilidhon nga ubay sa pagsulong dapat nga makaptan! 


(Balik Koro 2x) 


Balay Sa Lasang 


ni KA CAT 
(Sa tono sang "Balay ni Mayang") 


Koro 1: 
Apas na mo diri sa lasang 
Salmot sa Bagong Hukbong Bayan 

Ayaw na paglangan-langan 
Sulod na sa larangan 

Kay ang masa ug kauban 
Hagbay ra nga gaatang 


I. 

Bisan bug-at sa atong dughan 
Biyaan atong naandan 

Kini kay gikinahanglan 

Para's atong kagawasan 

Kuyog sa anak-sa-buhat 

nagharing sistema atong malangkat 


(Balik Koro 1) 


TI. 

Ayaw na og hulata 

Musamot ilang kapasista 
Busa hinaut pa unta 
Kamong tanan maghukbo na 


Koro 2: 

Kung ania na mo diri sa lasang 

Nga ang balay sige'ng ginapas-an 

Ihalad ang kabuhi kung gikinahanglan 
Atubangon ang kalisdanan 

Aron alagarang katawhan 

Magrebolusyon hangtud sa atong kadaugan. 


Hukbo, Paglaum Sa Masa 


ni KA LAAN 8 KA LEAN 


(Sa tono sang "Power of Your Love") 


I 

Mahal kong kauban 

Sa paghukbo mo karon 

Ayaw tugoti nga modaug ang kahadlok 

Kon nagsenti ka, sa imong pamilya 
Hunahunaa gyud, sila kabahin sa masa 


Koro: 

Hinumdumi ang atong gipanumpaan 
Ang katawhan, kanato naghulat 
Hukbo ka, paglaum sa mga masa 
Giyahan ta sila, gub-on ang sistema 
sa mga malupigon 


Il. 

Mga kabudlayan, ayaw kahadluki kauban 

Kay normal lang ini sa Hukbo nga kabuhi 

Kon may problema ka, naa ang kolektib kag masa 
Masulbad gyud tanan kon magpadayon ka 


(Balik Koro) 


Giyahan ta sila, gub-on ang sistema agud sosyalismo matukod! 


Pasulong 
ni KA YUMI 


(Sa tono sang "Latigo") 


Isganan maisog rebong hangaway 
Iwag ang MLM nga teoryang ubay 
Sa husto nga linya man nagasubay... Ay ... 


Sakripisyo kabudlayan ang naaguman 
Tatlo ka ismo ang gina-atubang 
Lubos nagaserbisyo sa katawhan... Ay... 


Bisan matugnaw ang lasang nga gina-istaran 
Dili makapahuyang sa baruganan 
Bisan bug-at pa ang bag nga ginapas-an sa lakawan ... 


Bisan pa mabudlay kag madanlog ang dalan 
Kon kis-a malintuwad di malikawan 
Importante sa kaaway di mamotikan... Ay... 


Pero Pasulong ... oh... oh... Pero Pasulong! 

Kahimtang Sa Karon 


ni KARHODA 
(Sa tono sang "Ambahanon ni Perot”) 


Akong igasaysay ang kahimtang sa karon 
Sa pagpongko ni Digong-30 

Pinatyanay didto, pinatyanay diri 
Ginapangdakop masang inosente 


Gani mga utod kong mga masa 
Dali kuyog sa pag-alsa 

Aton pabaskugon ang paghiliusa ta 
Aron sa pagwasak gaharing pasista 


Yari na ang inyong mga hukbo 

Tunay nga ga-alagad sa pumuluyo 
Wala sila sang sweldo 

Ang importante lang ang suport ninyo 


Pagkapait kahimtang sa mga hukbo 

Usahay malipay, usahay masubo 

Tungod sa pag-alagad sa malapad nga pumuluyo 
Sa ilang pamilya sila nahilayo 


Mabugnaw nga lasang ang amon ginbaktas 
Bangud sa gobyerno tama gid kapintas 
Linibo nga kabuhi ang gin-utas 

Para lang mapunggan ang aton paghimakas 


Sulong Kaupod Mangin Mabakud 


ni KA WING 
(Sa tono sang "Kanta sang Simbahan") 


I. 

Ayaw pagduha-duha sa pag-alaga sa masa 
Kahilwayan ang padulngan sa ginasubay mo nga dalan 
Mabugnaw ang lasang ug malisod nga mga dalan 

Sa masa kag kaupod di ka pabay-an 

II. 

Ayaw kalibogi ang imo kaugmaon 

Hangpa ang sitwasyon, rebolusyon ang solusyon 
Masa pahulagon para sa interes nila 

Sulong kaupod mangin mabakud 


Koro: 

Subaya lang, padayon lang 

Ang dag-anan hapit na makuptan 
Lig-ona lang ang imong kaugalingon 
Ug bugtoon ang gapos sa pagka-ulipon 


TI. 

Ayaw og ikahuyang ang kasakit sa kinabuhi 
Kini pagsulay lang nga imong masumalang 
Kabahin lang ini sa sakripisyo ug kabudlayan 
Ihalad ang kabuhi kon kinahanglan 

IV. 

Ayaw og kabalaka kon malayo ka sa pamilya 
Kini inpsirayon sa imong pagpadayon 
Perming paminsaron masa nagpaabot naton 


Sulong kaupod mangin mabakud 


(Balik Koro) 


Diktadurya Sang Prolet, Istorikong Misyon 


ni KA RAY 
(Sa tono sang "Speechless" sa Aladdin nga salida) 


I; 

Panagbangi sa hut-ong ang basehan 
Kung nganong molambo ang katilingban 
Nagahari nga hut-ong kontra gihimuslan 
Nga katawhang dugay nang gilupigan 

Il. 

Paglambo sa pwersa'g kinaiyahan 

Hinungdang namugna ang sukaran 

Produktong hinobra nga gikamkam 

Kuyog sa hut-ong, nahimugso ang pinahimuslan 


Koro 1: 

O paminsara, hut-onganong katilingban 

Asa kaha ang iyang padulngan? 

Ang Proletaryado paagi sa iyang Partido 

Mao ang magpasiguro nga tanang mga hut-ong mawagtang 


III. 

Kasaysayang sa tawo mosulong 

Walay laing armas, rebolusyon ! 
Pagpamuno sa Prolet ang paglaum 

Aron komunistang katilingban maangkon 
Koro 2: 

Hunahuna-a, ang bogtong tang bahandi 
Sa baruganan, panglantawan kga pamaagi 
Ang iwag nato MLM, pagkaplag sa kamatuoran 
Sa AKAP nga katilingban ta 

DRK ang linyang magsilbi 


(Balik Koro 1) 


CSC 


ni KA RAY 
(Sa tono sang "This is Me" sa salida nga The Greatest Showman) 
Koro 1: 
Kung ang bangi ta wala nay kapuslanan 


Nagbunga na'g kagubot sa mga kauban 
Wala tay paagi aron makab-ot ang unity, CSC! 

Wooh wooh oh 
Armas sa atong Partido 
Wooh oh oh 


Giya sa atong pagpangulo 
Wooh wooh who oh oh CSC! 


Rap: 

Kitang mga kauban 

Mary rebong baruganan 

Apan lain lain ang hut-ong gigikanan 
Burgis pyudal nga kultura 

Tuhop sa Kinaiya 

Ug kung usahay motumaw 

Sa kolektibo mangibabaw 


Kinahanglang sawayon 
Kaugalingon moangkon 
Aron mamaayo ang estilo 
Sa paglihok ug pagtrabaho 
Dili nato makab-ot 

Ang lig-ong panaghiusa 
Kon sa struggle sa kauban 
Mangluod, manukot kita 
Taas ang tingog, mosingka 
Sa sayop magdepensa 
Timaan sa dunot ug dekadente nga kultura 


(Balik Koro 1) 


Rap: 

Angayan natong hunahunaon 
Mga sayop sa kaugalingon 
Dili nato malikayan 

Lama kini sa atong hut-ong 


Walay perpekto sa atong han-ay 


Sa syop dili mobi-ay 
Kauban nga nagmahay 

Nagkinahanglan sa atong alalay 
Angayan nato nga kuptan 

Ang prinsipyo'g baruganan 

Nga ang sakit maoy tambalan 
Ang pasyente luwason 

Aron kauban makabangon 
Makapadayon ug maglig-on 

Para sa pag-asdang sa atong gubat 
Nga mopadaug sa rebolusyon ! 


Koro 2: 

Kung sa bangi ta mobati tag kalaay 

Ug sa pagkuyog ta, aduna nay pagmahay 

Dapat ang paagi aron makab-ot ang unity ...CSC ! 


Rap: 

Katukmaan, Kasaypanan 
Angayan nato nga badlisan 
Aron mahimong sukaran 

Sa paglambo ug pag-asdang 
Politika ang sentrohan 
Aron dili magpersonalan 

Sa mga bangi ug saway 
Mga kauban atong tabangan 
Tinguhaon nga maibanan 
Kung dili man malikayan 
Ang mga sayop sa unahan 
Kahuyangan pangibabawan 
Panaghiusa palambuon 
Panagbangi pauswagon 

Mas taas nga panaghiusa 
Ang buot natong maangkon! 


(Balik Koro 2 kag Koro 1) 

PABULA 


Si Kahoy Kag Si Pusil 


ni KA JHELAI 


KAHOY: Psssst... Psssst... Pssst... 


PUSIL: (zulok sa ibabaw, tulok sa idalum, lingi sa wala kg sa tuo) Sin-o ka? Sa 
diin ka ? 


KAHOY: Ari ko sa atubang mo, si Kahoy ni! 


PUSIL: Oohh! (nakibot si Pusil) Haayy! Abi ko kaaway na, wala pa naman diri 
ang naga-uyat sa akon, indi gid ko gusto ya magkadto ko sa kamot sg mga pasista 
ya ! Kay kon ara na ko sa ila, gamiton ko na nila para dampigan ang interes sang 
imperyalista, burukrata kapitalista kag agalon mayduta kag ang mga pumuluyo ila 
nga pintasan, pahugon kag pamatyon. Amo nga indi gid ko ya sa ila. 

KAHOY: Ngaa? sa diin gale ang naga-uyat sa imo Pusil haw? Ngaa 
ginpasandig ka lang niya diri sa puno ko ? 


PUSIL: Nagkadto siya sa posisyon sang mga kauban naghulam sang krudo 
nga iya itinlo sa akon 


KAHOY: Ay amo man lang gale, apang mas maayo nga gindala ka na lang 
niya para sa inkaso kon may kaaway makabato lang siya dayon. Ukon itugyan ka 
anay sa iban nga kaupod kon maglakat man gid siya. 


PUSIL: Gani man... ay ara man lang gale siya sa lapit ho. Samtang gakuha 
sang krudo, naga-sharing sila sa ila mga katungdanan kag mga hilikuton sa sini nga 
adlaw. Lantawa, bala kahoy ho, biskan sa kabudlayan, malipayon sila kaayo bangud 
tampad nga nagaserbisyo sa pumuluyo. 


KAHOY: Amo gid! Te, ano ya ang aton papel sa rebolusyon ? 


PUSIL: Ako isa ka materyal nga sarang nila gamiton sa pagwasak sa 
reaksyonaryo nga gahum kag matukod ang rebolusyonaryo nga gobyerno nga 
nagadampig sa interes kag kinamatarung sang pumuluyo. Gani, para makab-ot 
ini upod gid mi ya sa mga kaupod nga maglunsar sang mga taktikal nga opensiba 
agud kami magdamo pa kag magadamo man ang mag-uyat sa amon nga hukbo 
kag pumuluyo. Kondi, mapatuman gid ya ang katungdanan sa pagwasak sa 
reaksyonaryong gahum. 


KAHOY: Ina ya! Ako man kag ang akon mga kaupod nga kahoy may daku 
nga mabulig sa hukbo. Ang amon mga dahon nagaserbi nga kamoplahe, ang amon 
lawas amo ang ila higtan sang duyang kag setting. Sarang man sila nga makalunsar 
sang mga konsolidasyon kag mga treyning kon kami ila amligan kag madugangan 
sa pagpananom kag mapadabong. Biskan drone kag helikopter indi kakita kag indi 
man matam-an kon bombahan ang mga kaupod. 


PUSIL: Ay, kamalipayon sa aton upod sa mga kaupod nga hukbo kag mga 


masa! 


KAHOY kg PUSIL: Gani, kami nagapanugyan kag nagapanawagan sa mga 
masa kag hukbo nga dugang amligan ang kapalibutan bangud kay daku pa ini 
ang kapuslanan sining rebolusyon. Nagapangabay kami nga magbakud ang mga 
kaupod kag masa agud determinado nga isulong ang pangmalawigon nga inaway 
banwa tubtob sa kadalag-an! 


TAPOS 

MGA LIHAM 


Hulyo 10, 2021 


Kas Ina Kag Kakolektibo, 


Mapula nga pagpanamyaw sa inyo nga tanan! Kabay nga yari lang kamo sa 
maayo nga sitwasyon pang-IKL kag seguridad sa tunga sining nagasingki nga 
terorismo sang rehimen US-Duterte ilabina sa kaumahan sa aton larangan. 


Daw indi namon mahangpan ang kahangawa nga amon nabatyagan sang 
nabalitaan namon ang mga nagkalatabo sa erya nga inyo nasakupan. Nagasinamo 
ang kaugot, kabalaka kag kasubo, ano gid bala ang natabo? Ayhan kamusta na ang 
mga kaubod kag masa? Sila Tay Uno, Kas Oman kag ila pamilya? Kabay lang nga 
wala sang kabuhi ang nautas apang sigurado gid nga may ara naman mga napalayas 
kag mga kasapatan kag palangabuhian nabayaan. Ahay, nagakabagay lang nga 
tawgon ang mga pasista nga AFP nga mga berdugo, mga matuod nga terorista! 


Amo gid ni guro, Kas Ina, kon kita yara sa national priority sa kontra- 
rebolusyonaryo nga kampanya sang rehimen US-Duterte. Yari ‘bay subong sa 
aton ang masobra 15 ka batalyon nga tropa sang AFP-PNP. Gamit ang “whole of 

nation approach,” ginatuyo nila ang mas kumpehensibo, tanan-bahin kag mapintas 
nga pagpang-atake sa kaumahan kag kasyudaran. Ang NTF-ELCAC amo ang 
nagapanguna sini nga tagdumala. 


Subong mabatyagan naton ang mas dalagku, nagalawig kagmas mapintas 
nga mga kumbat operasyon sa mga larangan ukon mga Focus Military Operation 
samtang ara man ang gastuso apang anomaloso nga saywar nga operasyon sang 
ginatawag nga Refooled Community Support Program (RCSP) sa mga erya nga 
tumod nga mabaskug ang suporta sang pumuluyo para sa rebolusyon. 


Ining RCSP amo ang yari diri sa amon nga erya subong. Amo man ni ang mga 
PDT panahon sang Oplan Bayanihan ni Noynoy Aquino. Ginapagwa nila nga ang 
gamot-kabangdanan sang gera sibil sa aton pungsod amo lang ang kakulang sang 
mga serbisyo pareho sang mga karsada, eskwelahan, patubig kag iban pa. Kag kuno, 
gamit ang BDP (Barangay Dvelopment Plan) nga may P20M, makuha nila liwat 
ang balatyagon sang masa. Ay kamango gid sa ila! anong pulos sang mga karsada 
nga ina kon wala sang unod ang tiyan sang mga mangunguma bangud wala sang 
kaugalingon nga duta nga mabungkal. Sa tuod tuod lang Kas, wala man na lain 
pakadtuan ang P20M nga BDP kag P18B nga pondo sang NTF-ELCAC kondi 
sa bulsa lang sa pila ka heneral sang AFP-PNP. Kalolooy lang ang mga enlisted 
personnel kag junior officer nila nga ginabahug-bahug sa inaway, maayo lang kon 
mapiksan bisan gamay. 


Ang malain pa, Kas Ina, kay gina-intriga nila ang mga masa agud mag- 
ilinaway kag magtum-okanay, ginapamahug ang indi ma-into samtang ginahaylo 
ang mga nagakahadlok kag nagahuyango. Ginbungkag nila ang mga asosasyon kag 
kooperatiba nga nagdala sa linya sang matuod nga reporma sa duta. Gin-islan nila 
ini sang mga paltik nga asosasyon nga nagapa-ulipon sa reaksyonaryong gobyerno 
kag mga amo nga agalon. Sa isa ka sabado, ginpatawag nila ang tanan nga katapo 
kay kuno may ipanagtag nga kaayuhan. Igo murahon, pa-surender gale to! Baw, 
daw mahabok naman ang ila mga bulsa! Bangud sa pilit kag peke nga pa-surender 
nga modus operandi, sa ila magtupa ang kada kaltas nga budget sa kada-surenderee. 


Sa pihak naman nga erya, gindakop ang mga masa nga lehitimo nga 
nagposisyon sa duta, ginpatu-patuan kaso idalum sang Anti-Terrorism Law. 
Kuno abe, mga NPA ukon gisutsotan sang NPA. Wala pa ini labot sa masa nga 
ila ginpatay bangud wala ini nagtuman sa mga sugo sang kaaway. Sa amo sini nga 
plastada, ayhan ang masa mapalapit sa ila?! 


Daku gid nga hangkat sa aton paano padayon nga magiyahan ang masa. Sa 
amon nga bahin, una sa tanan, wala lubos ginbayaan ang erya kag wala utdi sang 

linya ang masa. Diskarte lang sa pamaagi agud masusteni ang pag-ubay bisan sa 
presensya sang kaaway. Likom sa ihibalo sa mga pasistang tropa , surenderee man 
sa papel ang masa apang ang ila suporta ari gyapon sa aton. Amat-amat na nga 
nanindugan kag nag-isog liwat ang masa. Indi lang mapaktan nga sa pila ka adlaw 
ukon binulan, mangin open target na ina sila sa aton mga opensiba, indi bala?! 


Aton permi nga dumdumon nga superyor man tuod ang kaaway sa armas 
apang ang superyoridad ta sa politika bisan san-o indi gid mapanas. Samtang 
indi masulbar ang mga sandigan nga problema sang aton pungsod ilabina ang 
hambalanon sa duta, magapabilin nga husto ang DRB ta, magasuporta gyapon ang 
masa sa aton kag sa rebolusyon! 


Amo na nga, Kas Ina, kag mga kaupdanan ko, diri naton hulboton ang aton 
rebolusyonaryo nga optimismo. Sa liwat sulong indi magkalingkang! Padayon gid 
tubtob sa lubos nga kadalag-an! 


Para sa masa kag reb, 
Ka Asam 


Setyembre 15, 2021 


Para Sa Imo Pinalangga Namong Anak, 


Mainiton nga pagpanamyaw sa inyo tanan! Anak, kamusta ka na kag ang imo 
kaupdanan? Kabay pa nga yara lang kamo sa maayo nga kahimtangan nga wala 
sang sablag kag maayo lang ang kalawasan. 


Madugay nga wala ka makasulat sa amon. Daku ang amon kahidlaw nga 
makita ka namon. Kon makalugar, magbisita ka man sa amon para mahalukan kag 
mahakos ka man namon. 


Anak, kon bahin naman sa amon sitwasyon padayon nga naga-antus sang 
gutom kag kaimulon. Halos dugo na ang naga-ilig sa lawas namon sa pagpamugon 
agud kami makakaon. 


Anak, indi ka magkabalaka sa amon. Naka-intyendi kami sang prinsipyo 
nga imo ginasulong, sa imo pagserbisyo sa sahing pigos kag ginahimuslan, sa imo 
pakig-away para sa demokrasya kag kahilwayan. 

Anak, daku ang amon kalipay sang imo amay, labi na sa imo mga utod nga si 
Toto kag si Inday, nga may anak kami nga katapu sang Pulang hangaway nga amon 
ginasaligan agud kita mahilway. 


Anak, pabakura ang imo panindugan kay ang rebolusyon puno sang sakripisyo 
kag kabudlayan. Bisan wala ka diri sa luyo namon, kabiga nga palangga ka sang 
sahing mangunguma kag mamumugon. 


Anak, dugang kamo nga maghalong samtang maisog nga naga sulong. Kami 
nagasuporta gid kag naga-upod sa rebolusyon tubtob nga maangkon ang kadalag- 
an naton! 


Ang nagapalangga, 
Itay kag Inay 

Mga Pagpasalamat 


Amon nga ginapaabot ang pagpasalamat sa mga kaupod nga nag-amot sang ila 
mga tula, komposo kag sanaysay. Madamo man nga pasalamat kay Ka Preno 
kag Ka Abad sa ila mga ilustrasyon. Labaw sang tanan, pasalamat sa masang 
ginapigos kag ginahimuslan nga amo ang “matuod nga tagtuga sang kasaysayan.” 


Sila ang padayon nga nagaserbi nga wala sang paghubas nga bubon sang rebolusy- 
onaryo nga kusog. 


Pareho sang ispading nga hinganiban sang mamumugon sa katubohan 


z 


saiya pangabuhian, ang i 


mzta 


ADING isa man ka pangkultura nga 


hinganiban para sa mgarebolusyonaryo kagpumuluyosaIslasang Negros. 

